Star Trek (elokuva)

Star Trek on vuonna 2009 ensi-iltansa saanut J. J. Abramsin ohjaama, Roberto Orcin ja Alex Kurtzmanin käsikirjoittama tieteiselokuva. Star Trek -saagan 11. elokuvan ovat tuottaneet J. J. Abrams ja Damon Lindelof. Elokuva kertoo James T. Kirkin (Chris Pine) ja Spockin (Zachary Quinto) taustatarinan ja taistelusta tulevaisuudesta tullutta Nero-nimistä romulaania (Eric Bana) vastaan, joka aikoo tuhota Yhdistyneiden planeettojen liiton.

 Juoni 

Yhdistyneiden planeettojen liiton avaruusalus joutuu Romulaanien sota-aluksen, Naradan hyökkäyksen kohteeksi. Aluksen kapteenia pyydetään neuvottelemaan sota-alukselle, missä hänet kuitenkin surmataan. Ennen lähtöään hän on nimittänyt George Kirkin komentavaksi kapteeniksi. Kirk komentaa pelastusaluksiin kaikki, myös synnyttämäisillään olevan vaimonsa. Kirk jää tulittamaan romulaanien alusta suojatakseen evakuointialuksia. Hän kuulee radioteitse terveen poikalapsen syntymästä, minkä jälkeen hän ohjaa aluksensa päin Naradaa.

Myöhemmin kuvataan isättömänä kasvaneen James Kirkin hurjastelua ja itsetuhoista elämää futuristisessa Iowassa. Hän kohtaa kapakkatappelun jälkeen tähtilaivaston upseerin, joka on tuntenut vanhemman Kirkin ja houkuttelee hänet laivaston alokaskoulutukseen. Toisaalla nuori Spock oppii toimimaan vulcanuslaisen loogisesti ja hillitsemään tunteitaan, vaikka hänen äitinsä onkin ihminen. Spock kapinoi hylkäämällä lupaavan akateemisen uran ja liittymällä myös tähtilaivastoon.

Sotilasakatemiassa Kirkiä syytetään huijauksesta Spockin suunnittelemassa harjoituksessa. Häntä rangaistaan poistumiskiellolla, mutta lääkäri Leonard McCoy juonii Kirkin mukaan, kun alus saa hälytystehtävän. Vulcanus lähettää hätäsignaalia. Avaruudessa Kirk huomaa isänsä aluksen vaiheiden toistuvan. Vulcanus on Naradan hyökkäyksen kohteena ja laivasto on matkalla ansaan. Hän varoittaa aluksen kapteenia, joka jälleen vaaditaan neuvotteluun vihollisen avaruustukikohtaan, jossa hänet tällä kertaa vangitaan maapallon tuhoamisessa tarvittavien tietojen saamiseksi.

Romulaanit räjäyttävät Spockin Vulcanus-kotiplaneetan sen ytimeen lähetettävällä antimaterialatauksella, jota sanotaan punaiseksi aineeksi. Spock ehtii siirtää läheisensä äitiään lukuun ottamatta Enterpriselle.

Kirk riitelee Spockin kanssa siitä, pitäisikö heidän lähteä Naradan perään, vai palata ohjeiden mukaisesti tukikohtaan kuten Spock sanoo. Kapinoivana Kirk hylätään jääplaneetta Delta Vegalle. Kirk tapaa siellä vanhemman Spockin, joka kertoo olevansa tulevaisuudesta samoin kuin Romulaanien kapteenin Nero. Vanhempi Spock kertoo lyhyesti Kirkille tilanteeseen johtaneet tapahtumat: 129 vuoden päässä tulevaisuudessa universumia uhkaa supernovan räjähdys. Spock aikoi estää sen punaisella aineella, joka aiheuttaa mustan aukon. Romulus-planeetta kuitenkin ehtii tuhoutua, ennen kuin hanke onnistuu.

Yksi henkiinjääneistä romuluslaisista, Nero, pitää kotiplaneettansa tuhoa Spockin syynä, ja haluaa kostaa. Sekä Spockin alus että Neron ohjaama Narada imeytyvät mustan aukon synnyttämään madonreikään ja siirtyvät ajassa taaksepäin. Tästä alkoivat elokuvan alun tapahtumat Naradan tullessa aukosta pois "toisella puolella." Myöhemmin Nero sai Spockin käsiinsä. Rangaistukseksi hän vei Spockin jääplaneetalle todistamaan oman kotiplaneettansa Vulcanuksen tuhoutumista. Lopuksi vanhempi Spock vaatii, että Kirkin on hankkiuduttava Enterprisen kapteeniksi, jotta romulaanit voitettaisi.

Spock ja Kirk kävelevät läheiseen avaruuslaivaston tukikohtaan. Kirk siirtyy yhdessä siellä olleen Montgomery Scottin kanssa suoraan Enterprisen sisälle vanhemman Spockin jäädessä tukikohtaan. Kirk saa aluksella Spockin hermostumaan härnäämällä ja painostamalla, jolloin Spock toteaa olevansa kykenemätön jatkamaan kapteenina. Kirkin tultua kapteeniksi hän määrää aluksen käännettäväksi takaisin kohti Naradaa, joka on juuri laskenut poran Maan pinnalle.

Erimielisyytensä unohtaen Kirk ja Spock siirtyvät Naradalle. Sillä aikaa kun Kirk pelastaa vangitun kapteeni Piken, Spock ottaa vanhemman Spockin aluksen joka on yhä Naradan kyydissä ja tuhoaa poran. Spockin aluksessa on yhä punaista ainetta ja Spock ajaa sen päin Naradaa. Kirk, Spock ja Pike siirtyvät Enterprisen kyytiin hetkeä ennen kuin musta aukko imaisee tuhoutuneen aluksen. Enterprise pääsee poistumaan juuri ja juuri.

Maassa Kirk ylennetään virallisesti Enterprisen kapteeniksi ja entinen kapteeni Pike amiraaliksi. Spock tapaa vanhemman itsensä. Vanhempi Spock ryhtyy perustamaan siirtokuntaa jäljelle jääneiden vulcanuslaisten kanssa, kun nuorempi Spock jää Enterprisen förstiksi Kirkin kommentoon.

 Näyttelijät 


 Lähteet 

 Aiheesta muualla 

 Star Trek-artikkeli Memory Alpha ssa

Luokka:Star Trek -elokuvat
Luokka:Vuoden 2009 yhdysvaltalaiset elokuvat
Luokka:Vuoden 2009 saksalaiset elokuvat
Luokka:Elokuvat aikamatkustuksesta
Luokka:J. J. Abramsin ohjaamat elokuvat
Luokka:Parhaan maskeerauksen Oscar-palkinnon saaneet elokuvat